kardosdrur/scandi-wiki huggingface dataset:
Ole Flygaard

Ole Flygaard (født 25. april 1929 i Ringkøbing, død 25. november 2002) var en dansk økonom og politiker. Han var medlem af Folketinget for Danmarks Retsforbund 1973-1975 og 1979-1981.

Flygaard var søn af stationsforstander Marius Thøger Pedersen Flygaard og Anna Elisabeth Flygaard og blev født 25. april 1929 i Ringkøbing. Han tog realeksamen fra Ringkøbing Kommunale Skole i 1945 og blev matematisk student fra Vestjysk Gymnasium i 1948. Herefter studerede han økonomi ved Københavns Universitet 1948-1955 og blev cand.polit. i 1955.

Flygaard var overassistent i A/S Nordisk Brandforsikring 1956-57 og sekretær i Statens Ligningsdirektorat i 1957 og sekretær ved Amtsligningsinspektoratet for Frederiksborg Amt i Hillerød i 1959. Han var timelærer ved Hillerød Handelsskole og Handelsgymnasium 1962-63 og blev i 1963 adjunkt, inspektør og studieleder på skolen. Han var direktør for Nakskov Handelsskole og Handelsgymnasium 1965-69 og blev i 1969 lektor ved Ålborg Handelsgymnasium. Han underviste på flere bankskoler fra 1963 og underviste i nationaløkonomi samt erhvervs- og samfundsbeskrivelse på Handelshøjskolens Ålborg-afdeling fra 1969. Flygaard var endvidere tilknyttet Forvaltningshøjskolens afdeling i Ålborg fra 1970 samt Den Sociale Højskole i Ålborg 1971-73.

Flygaard var landsformand for Handelsskolernes Lærerforening 1977-79. Han skrev mange artikler og anmeldelser af økonomisk litteratur. Han var redaktør af Retsforbundets blad "Vejen Frem" 1960-65 og medlem af partiets forbundsråd 1967-78 med afbrydelser.

Ved jordskredsvalget 4. december 1973 blev Flygaard valgt til Folketinget for Danmarks Retsforbund i Nordjyllands Amtskreds og var medlem til valget 8. januar 1975 hvor Retsforbundet ikke kom over Folketingets spærregrænse. Han blev ikke valgt ved folketingsvalget i 1977, men blev stedfortræder og indtrådte i Tinget 15. marts 1979 da Svend Hjortlund Christensen nedlagde sit mandat. Han havde forinden i 1978 og 1979 ved to lejligheder været midlertidigt folketingsmedlem som stedfortræder for Hjortlund Christensen. Flygaard blev genvalgt ved valget i 1979.

Referencer

Eksterne henvisninger 
 

Folketingsmedlemmer i 1970'erne
Folketingsmedlemmer i 1980'erne
Tidligere folketingsmedlemmer fra Retsforbundet
Alumni fra Københavns Universitet
Al-Nassr FC

Al-Nassr Football Club (arabisk: نادي النصر السعودي) er en saudiarabisk fodboldklub fra hovedstaden Riyadh. Klubben spiller på nuværende tidspunkt i ligaen Saudi Professional League, den bedste række i Saudi-Arabien.

Historien bag 
Al-Nassr FC blev grundlagt i 1955, og blev professionaliseret i 1960. De rykkede for første gang op i den bedste række i 1963, og vandt deres første mesterskab i 1975. Klubben var i løbet af resten af 1900-tallet en af de mest succesfulde hold i landet, og vandt 6 mesterskaber, med den seneste i 1995. Herefter kom der dog en tør periode for klubben, før at de endeligt vandt deres næste mesterskab i 2013-14 sæsonen. Deres seneste mesterskab var i 2018-19 sæsonen. Klubben hentede i december 2022 verdensstjernen Cristiano Ronaldo.

Titler

Nationale titler 

 Saudi Professional League: 9 (1974-75, 1979-80, 1980-81, 1988-89, 1993-94, 1994-95, 2013-14, 2014-15, 2018-19)
 King Cup: 6 (1974, 1976, 1981, 1986, 1987, 1990)
 Saudi Crown Prince's Cup: 3 (1972-73, 1973-74, 2013-14)
 Saudi Super Cup: 2 (2019, 2020)
 Saudi Second League: 1 (1963)

Internationale titler 

 Asian Cup Winners' Cup: 1 (1997-98)
 Asian Super Cup: 1 (1998)
 GCC Champions League: 2 (1996, 1997)

Nuværende trup

Referencer

Eksterne henvisninger 

Etableret i 1955
Fodboldklubber i Saudi-Arabien
Riyadh
Lis Starcke

Lis Starcke (født 30. juli 1909 i Nykøbing Falster, død 12. december 1998) var en dansk fysioterapeut og politiker. Hun var medlem af Folketinget for Danmarks Retsforbund fra 1977 til 1981.

Starcke blev født Elisabet Baltzer Kristoffersen 30. juli 1909 i Nykøbing Falster som datter af boghandler Viggo Kristoffersen og hustru Elisabeth Kristoffersen. Hun blev student fra Nykøbing Katedralskole i 1927 og gik på Statens Gymnastikinstitut 1928-29 og blev uddannet fysioterapeut på Lunds Kursus 1929-31. Starcke underviste i gymnastik, gymnastikteori, patologi og sygegymnastik på Junkers Gymnastikinstitut i Silkeborg 1931-35. Hun blev gift 2. september 1935 med Viggo Starcke som senere blev minister og folketingsmedlem.

Starcke var medlem af Danmarks Retsforbunds forbundsråd 1948-73 og igen 1976-78. Hun var byrådsmedlem i Lyngby-Taarbæk Kommune 1950-54 og folketingskandidat fra 1947. Hun blev valgt til Folketinget i Københavns Amtskreds ved valgene i 1977 og 1979 og var medlem fra 15. februar 1977 til 8. december 1981. I oktober 1974 var hun midlertidigt medlem af Folketinget som stedfortræder for Poul Westergaard.

Lis Starcke skrev bogen Sygegymnastikken i udvikling, Massageforeningens 25-års jubilæum.

Referencer 

Folketingsmedlemmer i 1970'erne
Folketingsmedlemmer i 1980'erne
Tidligere folketingsmedlemmer fra Retsforbundet
Kommunalbestyrelsesmedlemmer fra Danmarks Retsforbund
Medgidia

Medgidia (rumænsk udtale:med͡ʒiˈdi.a eller med.d͡ʒiˈdi.a; historiske tyrkiske navne: Karasu, Carasu, Mecidiye eller Megidie) er en by i distriktet Constanța, Dobruja, i det sydøstlige Rumænien.
Byen har  indbyggere.

Geografi 
Medgidia ligger mellem Donau og Sortehavet, 39 kilometer fra Constanța.

Jorden er et lavt plateau med en kalkstensstruktur, der er dækket af tykke aflejringer af løss.
Naturressourcerne i området består af kalkstensaflejringer og kaolinsand. Jordens kalkstensstruktur giver mulighed for en naturlig filtrering af grundvandet.

Historie 
Arkæologiske fund viser, at Dobruja har været beboet siden bondestenalderen. Fra 46 f.Kr. blev regionen administreret af det Romerriget. Der blev bygget en castrum i Carasu-dalen, som blev vuggen for bosættelsen.

I 1417 invaderede Tyrkerne Dobruja. Fra det 15. århundrede begyndte regionen at blive koloniseret med en muslimsk befolkning. Bopladsen med navnet "Karasu" (tyrkisk for "sort vand") blev nævnt på Iehuda ben Zara's kort i 1497, i Paolo Giorgio's (1590) og Evliya Çelebi (1653) noter.

Det moderne Medgidia blev bygget af den osmanniske administration på det gamle Karasus plads fra 1856. Den blev bygget som en planlagt by for at huse flygtninge fra Krimkrigen og for at tjene som økonomisk knudepunkt for den centrale zone af Dobruja. Byen blev opkaldt til ære for sultan Abdülmecid I, den osmanniske hersker i perioden.

Efter Russisk-tyrkiske krig (1877-1878) blev Norddobruja en del af Rumænien. Medgidia var den sidste hovedstad i Silistra Nouă (1878-1879), inden det blev lagt sammen med distriktet Constanța.

Kilder og henvisninger 

Byer i distriktet Constanța
Alfred Hansen (politiker)

Alfred Hansen (født 22. maj 1932 i Skarrild Sogn, død 26. januar 2018) var en dansk lærer og politiker. Han var medlem af Folketinget for Danmarks Retsforbund fra 1977 til 1981.

Hansen var søn af gårdejer Kristian Hansen og hustru Jenny Hansen. Han blev født 22. maj 1932 i Skarrild Sogn syd for Herning. Efter folkeskolen arbejdede han med landbrug 1946-51 og gik på Hoptrup Højskole 1951-52. Han var værnepligtig befalingsmand 1953-55 og gik på sergentskole i 1953. I 1955 havde han et ophold på Køng Højskole. Hansen blev læreruddannet på Skaarup Seminarium 1956-61.

Han var lærer ved Frørup Centralskole (syd for Nyborg) 1961-68 og lærer ved Korup Skole ved Odense fra 1973 hvor han også var tillidsmand for lærerne. Indimellem var han medarbejder ved Statsanstalten for Livsforsikring. Hansen var i 1965 medstifter af Foreningen af Yngre Lærere og tog i 1972 initiativ til at danne Folkebevægelsen mod EF i Fyns Amt. Han var redaktør af Odense Lærerforenings blad "Lærerbladet" 1972-77.

Hansen var formand for Danmarks Retsforbund i Svendborg Amt 1964-68, i Odense Amt 1968-70 og i Fyns Amt 1970-77. Han var medlem af Retsforbundets landsledelse 1968-72. I 1974 blev han medlem af Fyns Amts taksationskommission for ekspropriationssager, og han var vurderingsmand i Odense Kommune.

I 1966-1968 var Hansen folketingskandidat for Danmarks Retsforbund i Gudmekredsen og i 1971-1993 i Odense Sydkredsen. Hansen blev valgt til Folketinget i Fyns Amtskreds ved valgene i 1977 og 1979 og var medlem fra 15. februar 1977 til 8. december 1981. I marts-april 1974 var han midlertidigt medlem af Folketinget som stedfortræder for Lars Ove Grønborg.

Referencer 

Folketingsmedlemmer i 1970'erne
Folketingsmedlemmer i 1980'erne
Tidligere folketingsmedlemmer fra Retsforbundet
Politikere fra Folkebevægelsen mod EU
Kirsten Brøsted

Kirsten Brøsted (født 4. januar 1918, død 5. oktober 2013) var en dansk politiker som blev valgt til Folketinget for Danmarks Retsforbund i 1977.

Brøsted var datter af togfører Børge Johannes Ketelsen og hustru Ane Marie Ketelsen. Hun blev født 4. januar 1918 og havde mellemskoleeksamen fra N. Zahles Seminarieskole. Hun var elev og siden medhjælper og assistent på Odense kommunale børne-optagelseshjem, og på et tidspunkt sekretær i KFUK-spejdernes 4. gren.

Brøsted blev opstillet til Folketinget for Danmarks Retsforbund i Bispeengkredsen fra 1977 og blev valgt til Folketinget ved valget 15. februar 1977. Hun nedlagde mandatet ca. 2 uger efter valget den 3. marts 1977 hvorefter Niels Mølgaard overtog pladsen i Folketinget.

Referencer 

Folketingsmedlemmer i 1970'erne
Tidligere folketingsmedlemmer fra Retsforbundet
De teologiske dyder

De teologiske dyder er dyder i teologi og kristen filosofi associeret med frelse grundet guds barmhjertighed. Dyder er egenskaber, som tilskynder en til at opføre sig på en moralsk god måde. Traditionelt er de blevet kaldt tro, håb og kærlighed, og kan spore deres betydning i kristen teologi til Apostlen Paulus i 1. Korintherbrev 13, som også påpegede, at "den største af disse er kærligheden."

Se også 
 Kardinaldyder
 De syv dyder

Referencer 

 

Etik
Dyder
Eforie

Eforie (rumænsk udtale: efoˈri.e; historiske navne (for Eforie Sud): Băile Movilă, Carmen-Sylva, Vasile Roaită) er en by og et feriested ved Sortehavets kyst, i distriktet Constanța, Norddobruja, Rumænien. Den ligger ca. 14 kilometer syd for Constanța. Techirghiol-søen ligger i nærheden.
Byen har  indbyggere.

Historie 
Eforie Sud, den sydlige del af byen, blev grundlagt af aristokraten Ion Movilă i 1899, da han opførte et hotel ved navn Băile Movilă (Movilă Spa). I 1928 blev kurbadet omdøbt til Carmen-Sylva, efter dronning Elisabeth af Rumænien's pseudonym. I 1950, efter etableringen af den Socialistiske Republik Rumænien, blev byens navn igen ændret til Vasile Roaită' til ære for en jernbanearbejder, der blev skudt ihjel under Grivița strejken i 1933. I 1962 blev byen endnu en gang omdøbt til Eforie Sud.

I 1966 blev byen Eforie oprettet ved at slå Eforie Sud sammen med det nordlige feriested Eforie Nord. Mange andre hoteller blev bygget her i årenes løb, de fleste af dem under det kommunistiske regime.

Kilder og henvisninger 

Byer i distriktet Constanța
Svoja vojna. Sjtorm v pustýne

Svoja vojna. Sjtorm v pustýne () er en russisk spillefilm fra 2022 af Aleksej Tjadov.

Medvirkende 
 Aleksej Tjadov som Ivan Jermakov
 Vitalij Kisjjenko som Sedoj
 Kristina Asmus som Aljona
 Viktor Sukhorukov som Ivanýtj
 Ola Keyru som Steven
 Dzjalil Asretov som Zakir
 Nevija Tafara
 Nikita Kologrivyj som Sergej

Referencer

Eksterne henvisninger 

 

Russiske film fra 2022
Krigsfilm fra Rusland
Odna

Odna () er en russisk spillefilm fra 2022 af Dmitrij Suvorov.

Medvirkende 
 Nadezjda Kaleganova som Larisa Savitskaja
 Maksim Ivanov som Vladimir "Volodja" Savitskij
 Viktor Dobronravov som Knjazev
 Jan Tsapnik
 Anna Dubrovskaja som  Raisa Avdejeva
 Vladimir Vinogradov som Ivan

Referencer

Eksterne henvisninger 

 

Russiske film fra 2022
Dramafilm fra Rusland
Molodoj tjelovek

Molodoj tjelovek () er en russisk spillefilm fra 2022 af Aleksandr Fomin.

Medvirkende 
 Pavel Tabakov som Vanja Revzin
 Klim Berdinskij
 Danila Kozlovskij som Kolja Kovpinets
 Vlad Feldman
 Danila Poperetjnyj som Pasja
 Ingrid Olerinskaja som Lera
 Valentina Ljapina som Nastja
 Rakhim Abramov som Artur
 Jegor Kirjatjok som Jegor

Referencer

Eksterne henvisninger 

 

Russiske film fra 2022
Komediefilm fra Rusland
Nedetskij dom

Nedetsky dom () er en russisk spillefilm fra 2022 af Mikhail Raskhodnikov.

Medvirkende 
 Ivan Okhlobystin som Andrej Must
 Aleksandr Panin som Litva
 Polina Vataga som Inna
 Irina Rozanova
 Jekaterina Solomatina
 Aleksandra Skatjkova
 Oleg Vasilkov

Referencer

Eksterne henvisninger 

 

Russiske film fra 2022
Kto tam?

Kto tam? () er en russisk spillefilm fra 2022 af Vladimir Maslov, Vitalij Dudka og Mikhail Morskov.

Medvirkende 
 Vladimir Masjkov som Pavel
 Aleksandra Bortitj
 Kirill Käro som Pjotr
 Tikhon Zjiznevskij som Malinin
 Aleksandr Samojlenko som Sergeitj
 Aleksandr Oblasov som Dymov
 Pelageja Nevzorova som Katja

Referencer

Eksterne henvisninger 

 

Russiske film fra 2022
Daljokije blizkije

Daljokije blizkije () er en russisk spillefilm fra 2022 af Ivan Sosnin.

Medvirkende 
 Jekaterina Agejeva som Masja
 Filipp Avdejev som Misja
 Kirill Käro
 Irina Pegova som Natalja Pavlovna
 Jevgenij Sytyj som Boris
 Andrej Urgant som Vova
 Jelena Jakovleva som Nadezjda

Referencer

Eksterne henvisninger 

 

Russiske film fra 2022
Dramafilm fra Rusland
Komediefilm fra Rusland
Serdtse Parmý

Serdtse Parmý () er en russisk spillefilm fra 2022 af Anton Megerditjev.

Medvirkende 
 Aleksandr Kuznetsov som Mikhail Jermolaevitj
 Jaroslav Beloborodov
 Jevgenij Mironov som Baptist Jonah
 Fjodor Bondartjuk som Ivan III Vasiljevitj
 Jelena Jerbakova som Titje
 Vitalij Kisjjenko som Fjodor Davydovitj Motlej
 Aleksandr Gorbatov som Jermolaj

Referencer

Eksterne henvisninger 

 

Russiske film fra 2022
Skazka dlja starykh

Skazka dlja starykh () er en russisk spillefilm fra 2022 af Fjodor Lavrov og Roman Mikhajlov.

Medvirkende 
 Kirill Polukhin
 Fjodor Lavrov
 Roman Mikhajlov
 Jevgenij Tkatjuk som Mulja
 Viktorija Mirosjnitjenko
 Anatolij Tisjin
 Oleg Vasilkov

Referencer

Eksterne henvisninger 

 

Russiske film fra 2022
Libereja: Okhotniki za sokrovisjjami

Libereja: Okhotniki za sokrovisjjami () er en russisk spillefilm fra 2022 af Gleb Orlov.

Medvirkende 
 Tikhon Zhiznevskij som Ilja Arsjinov
 Aleksej Serebrjakov som Arkadij
 Diana Pozjarskaja som Arina Koreneva
 Artjom Tkatjenko som Mks
 Sergej Gazarov som Kuchevskij
 Andrej Trusjin som Igor
 Pavel Gaidutjenko som Sapieha

Referencer

Eksterne henvisninger 

 

Russiske film fra 2022
Avatar 3

Avatar 3 er en kommende amerikansk episk science fiction-film instrueret, produceret, co-skrevet og co-redigeret af James Cameron, planlagt til udgivelse den 19. december 2025.

Referencer

Eksterne henvisninger 
 

Amerikanske film fra 2024
Science fiction-film fra USA
Film instrueret af James Cameron
Eventyrfilm fra USA
Fantasyfilm fra USA
Actionfilm fra USA
Engelsksprogede film
Værker om bevidsthed
Svend Hjortlund Christensen

Svend Hjortlund Christensen (født 22. januar 1920 i Astrup øst for Hjørring, død 20. april 1998) var en dansk fabrikant og politiker. Han var medlem af Folketinget for Danmarks Retsforbund 1977-1979.

Hjortlund var søn af gårdejer Janus A. Christensen og hustru Emma J. Christensen. Han var handelsskoleuddannet og ansat  i Hjørring Jern- & Stålforretning A/S 1934-1946. Fra 1946 til 1954 var han prokurist i firmaet Ewald Stensen, Hjørring. I 1954 startede Hjortlund familieaktieselskabet Trine Fødevarefabrik A/S i Hjørring. Fabrikken hed fra starten Hjørring Margarine- og Salatfabrik, men frasolgte sin margarineproduktion og skiftede navn til Trine Fødevarefabrik A/S, Hjørring i 1968.

Hjortlund havde poster i Danmarks Retsforbund lokale partiorganisations fra 1942 og var kandidat til Folketinget for partiet i Halvrimmenkredsen og Hjørringkredsen fra 1952. Han blev valgt i Nordjyllands Amtskreds ved valget i 1977 og sad i Folketinget fra 15. februar 1977 til han nedlagde sit mandat 15. marts 1979 hvorefter Ole Flygaard indtrådte i Folketinget i stedet for Hjortlund. Hjortlund var også i 1966-1974 medlem af kommunalbestyrelsen i Hjørring Købstadskommune og (fra 1970) Hjørring Kommune, samt medlem af Hjørring erhvervsråd fra 1960.

Referencer 

Folketingsmedlemmer i 1970'erne
Tidligere folketingsmedlemmer fra Retsforbundet
Kommunalbestyrelsesmedlemmer fra Danmarks Retsforbund
Alice Hedegaard

Alice Hedegaard (født 19. marts 1921, død 30. maj 2007) var en dansk defektrice, bogholder og politiker. Hun var medlem af Folketinget for Danmarks Retsforbund 1977-1979.

Hedegaard var datter af prokurist Arnold Forsbäck og hustru Gerda W. N. Schmidt. Hun tog realeksamen fra Komtesse Moltkes Skole i København i  1939 og arbejdede som apoteksdefektrice fra 1939 til 1950. Fra 1953 var hun bogholder.

Hedegaard blev kandidat til Folketinget for Danmarks Retsforbund i Helsingørkredsen i 1975. Hun blev valgt i Frederiksborg Amtskreds ved valget i 1977 og sad i Folketinget fra 15. februar 1977 til 23. oktober 1979. Hun var tillige medlem af Frederiksborg Amtsråd fra 1972.

Referencer 

Folketingsmedlemmer i 1970'erne
Tidligere folketingsmedlemmer fra Retsforbundet
Amtsrådsmedlemmer fra Danmarks Retsforbund
Lars Ove Grønborg

Lars Ove Grønborg (født 17. februar 1926 i Asminderup i Odsherred, død 1. marts 2004) var en dansk landsretssagfører og politiker. Han var medlem af Folketinget for Danmarks Retsforbund 1973-1975.

Grønborg var søn af Harald Grønborg som var forstander på Fyns Stifts Husmandsskole. Han blev student fra Århus Katedralskole i 1944 og cand.jur. fra Københavns Universitet i 1950. Grønborg var fra 1950 til 1953 lærer på Fyns Stifts Husmandsskole hvor han underviste i regning og tysk og holdt foredrag om landboret hver uge. Han var sagfører i Odense 1953-55 og landsretssagfører fra 1955. Grønborg var medlem af Byggesocietetets hovedbestyrelse.

Grønborg blev kandidat til Folketinget for Danmarks Retsforbund i Odense Vestkredsen i 1971. Han blev valgt i Odense Amtskreds ved det såkaldte jordskredsvalg i 1973 og sad i Folketinget fra 4. december 1973 til 9. januar 1975.

Referencer 

Folketingsmedlemmer i 1970'erne
Tidligere folketingsmedlemmer fra Retsforbundet
Alumni fra Københavns Universitet
Studenter fra Aarhus Katedralskole
Poul Westergaard

Poul Westergaard (født 15. marts 1932 i Hjørring) er en dansk tidligere major og politiker. Han var medlem af Folketinget for Danmarks Retsforbund 1973-1975.

Westergaard er søn af bogholder Peder Westergaard. Han blev student fra Hjørring Gymnasium i 1949 og tog handelseksamen i 1950. Herefter blev Westergaard uddannet ved sygehusvæsenet 1950-53. Han gik på Hærens Officersskole 1955-57. Westergaard har været major i Forsvarets Intendanturkorps samt været landmand og redaktør for Danmarks Retsforbunds blad Vejen frem.

Westergaard blev kandidat til Folketinget for Danmarks Retsforbund i 1964. Han blev valgt i Københavns Amtskreds ved det såkaldte jordskredsvalg i 1973 og sad i Folketinget fra 4. december 1973 til 9. januar 1975.

Referencer 

Folketingsmedlemmer i 1970'erne
Tidligere folketingsmedlemmer fra Retsforbundet
Tim Sørensen

Tim Daugaard Sørensen (født d. 10. februar 1992) er en dansk håndboldspiller, som spiller højre fløj for Mors-Thy Håndbold i Herrehåndboldligaen. Han kom til klubben i 2020. Han har tidligere spillet for Skive fH, Skanderborg Håndbold og topklubberne IFK Kristianstad og Frisch Auf Göppingen. Han har desuden repræsenteret Danmarks herrehåndboldlandshold fra 2017 til 2018, hvor han optrådte fem gange.

Han skiftede for første gang til udlandet i februar 2016, da han skrev under med den svenske topklub IFK Kristianstad. I juli 2020 skiftede han til Mors-Thy Håndbold.

Han blev desuden verdensmester i 2011, da det danske U/19-landshold vandt Ungdoms-VM i håndbold 2011 i Argentina.

Referencer

Eksterne henvisninger 

Håndboldspillere fra Danmark
Håndboldspillere fra Skanderborg Håndbold
Håndboldspillere fra Frisch Auf Göppingen
Håndboldspillere fra Skive fH
Nera (flod i Rumænien)

Nera ( eller Нера, ) er en venstre biflod til Donau, der løber gennem Rumænien og Serbien; den løber ud nær Banatska Palanka. Den er 143 km lang og dens afvandingsområde er 1.380 km² (i Sortehavets afvandingsområde). Nera er ikke sejlbar.

Rumænien 
Nera har sit udspring i Semenic-bjergene, den østligste del af Banat-regionen, syd for byen Reșița, i distriktet Caraș-Severin i Rumænien. Dens kilde er nær bjergresortet Semenic, hvorfra den løber mod syd. Dens øverste del, opstrøms fra sammenløbet med Nerganița, kaldes også Nergana. Fra landsbyen Prigor, drejer Nera mod sydvest og løber mellem Semenic- og Banatbjergene. På denne del modtager Nera sin venstre biflod, Rudăria, og passerer langs mange landsbyer (Prilipeț, Dalboșeț, Moceriș), indtil den når Șopotu-Nou, hvor den drejer skarpt mod nordvest, stadig i en bue rundt om Semenic-bjergene. Den passerer landsbyerne Sasca Română, Sasca Montana, Slatina Nera og Naidăș, hvorefter den danner den grænsen mellem Rumænien og Serbien i de resterende 27 km.

Grænsefloden 
I grænsedelen løber Nera gennem lavningen Bela Crkva (Belocrkvanska kotlina; kyrillisk: Белоцркванска котлина), og bebyggelser på den rumænske side omfatter Lescovița, Zlatița og Socol, mens der på den serbiske side kun er én landsby ved selve floden, Kusić, med flere bosættelser i nærheden af floden: Kaluđerovo, byen Bela Crkva, Vračev Gaj og Banatska Palanka. Ved Vračev Gaj drejer floden mod syd og munder ud i Donau nær landsbyen Stara Palanka.

På den sidste del er Nera 20 - 40 meter bred med varierende dybder, og da flodlejet for det meste er af grus, vælter det ud i rækker af havbugter, fyldt med grumset vand. Selve udmundingen er et populært fiskested.

Đerdap-søen 

Efter opfyldningen af den kunstige Đerdap-søen, som er reservoir for vandkraftværket , som stod færdigt i 1972, blev flodens udmunding i Donau oversvømmet. For at tillade den optimale elproduktion bør vandstanden i Nera ved mundingen ikke gå under 68 moh. mens den ikke må overstige det, hvis oversvømmelse af flodbredderne skal undgås. Siden midten af 1990'erne har der været betydelige problemer med at fastsætte flodens niveau, da processen er omkostningsfuld og kompliceret. I 2018 underskrev repræsentanter for Rumænien og Serbien en aftale om at løse problemet.

Bebyggelser beliggende nær floden 
I Rumænien: Prigor, Bozovici, Dalboșeț, Șopotu Nou, Sasca Montană, Naidăș, Socol

I Serbien: Kusić, Bela Crkva, Vračev Gaj, Banatska Palanka, Stara Palanka

Bifloder 
Følgende er bifloder til Nera (fra kilde til udmunding):

Fra venstre: Nerganița, Prigor, Rudăria, Bănia, Gârbovăț, Șopot, Bârz, Boinița, Răchita, Ogașu Mare, Haimeliug, Ogașu Porcului, Ulmu Mare, Ogașuȃu

Fra højre: Beg, Coșava, Hielișag, Pătășel, Miniș, Agriș, Lăpușnic, Oreștica, Moceriș, Ducin, Bresnic, Ogașu Alunilor, Radovanu, Valea Rea, Padina Seacă, Lindina, Lindina,

Se også 
 Nerakløften-Beușnița Nationalpark

Referencer 

 Mala Prosvetina Enciklopedja, tredje udgave (1985); Prosveta;
 Jovan Đ. Marković (1990): Enciklopedijski geografski leksikon Jugoslavije ; Svjetlost-Sarajevo;

Floder i Serbien
Vandløb i Rumænien
Donaus bifloder
Asminderød-Grønholt Sogn

Asminderød-Grønholt Sogn er et sogn i Fredensborg Provsti (Helsingør Stift). Sognet blev dannet ved sammenlægning af Asminderød Sogn og Grønholt Sogn 1. januar 2023.

Eksterne kilder/henvisninger 
 
 

Sogne i Fredensborg Kommune
Sogne i Helsingør Stift
Sogne i Frederiksborg Amt
Etableret i 2023